OpenLLM-France/wikimedia huggingface dataset:
# Cantic goude ar Gommunion

Oberennoù damheñvel pe handelvoù all zo ivez, gwelout Goude beza communiet.
| ◄ Cantic var ar Gommunion | Cantic goude ar Gommunion | Cantic evit procession ar Vugale ► |
* Goude beza communiet,
* E cavan soulageamant,
* Oc’h en em velet unisset ;
* Gant Jesus èr Sacramant ;
* Me en ador hac er c’hontempl,
* Me offr va c’halon dezân,
* Evit ober e guir templ,
* Hac eur palæs anezân.
* Meulet ra viot, va Zalver,
* Da veza instituet
* Ar Sacramant eus an Auter,
* Evit chom gueneomp bepret,
* Hac evit mezur hon ene,
* Gant ho corf ha gant hô coad ;
* Ra viot en eternite ;
* Meulet, adoret erfat.
* Roit, m’ho suppli, ho craçou
* D’ar re nvo c’hanaont quet,
* D’oc’h anaout en tabarnaclou,
* Ma vezot ganto caret ;
* Evel un hermit er c’hoad,
* Beza e zoc’h eno cuzet,
* Hac evel un oan egarad,
* Gueneoc’h ezoc’h ennân lezet.
* O va Jesus, è guirione,
* Pa e-zoc’h eur pastor mad,
* Eur pastor leun à garante,
* En andret ho tenved ingrat :
* Ni so bugale dinatur,
* C’hui un tad leun à drues,
* A laca ê oll blijadur
* Da veza èn hon toues.
* Dont a ret, Jesus da c’hervel
* Er Sacramant-se cuset,
* Ar r’en em guevont trevet
* Ha dindan ho beac’h scuiset.
* Deut oll, deut oll a levirit,
* Deut oll d’ar Gommunion,
* Ha diguenên ê recevot,
* Peb guir gonsolacion.
* Guir eo pa zon devotamant
* Deoc’h er Gommunion,
* Em bes cals a soulajamant
* E pep seurt affliccion ;
* Aezet eo neuze d’am speret,
* Dre ma teu ho carantes
* D’am lacat ive d’ho caret,
* Ha da heul ho polontes.
* O Guerc’hes glorius Vari,
* Templ an Dreindet adorabl,
* Hor sicourit da adori
* Eur myster quen admirabl !
* Trugarecat ho Mab Jesus,
* Da veza en em incarnet
* Gant an desir carantezus ;
* D’en em rei deomp da vouet.
* Obtenit deomp, Guerc’hes santel,
* Ar c’hraç da dostat ountân
* Gant ur galon pur ha fidel,
* Tre ma vezimp er bed-mân,
* Evit dont d’e ziguemeret
* Alies ha dignamant,
* Ma zaïmp d’an ênvou d’ê velet
* Gueneoc’h eternelamant.
# Cantic evit goulen sclêrigen ar Speret Santel

Oberennoù damheñvel pe handelvoù all zo ivez, gwelout Sperèd Crouéour, deit ag en né ha Deut, Speret-Santel, eus an Eê.
| Cantic evit goulen sclêrigen ar Speret Santel | Cantic evit digor ar Mission, ar Jubile pe ar Retret ► |
* Deut Speret-Santel eus an Eê,
* Deut da visita hon ene,
* Ma vezo eus ho craçz carguet
* Ar galounou oc’h eus formet.
* C’hui a zo hanvet Consolateur,
* Donezoun Doue hon C’hroueur,
* Feunteun à vues, Tad Eternel,
* Hac Onccion Spirituel.
* Seiz donezoun a zigacit ive ;
* Rac c’hui eo bis dourn deou Doue :
* C’hui zo prometet gant an Tad,
* Hac hon laca da gomz er vad.
* Roït sclerigen d’hor sperejou,
* Roït carantez d’hor c’halounou,
* Ha dre ho vertus rentit cre
* Hor c’horf èn é infirmite.
* Pellaït ar Speret adversour,
* Roït deomp ho peoc’h hac ho sicour,
* Ha grit dre ho cundu bepret,
* Ma tioüallimp ouc’h peb pec’het.
* Grit deomp anaout Douë an Tad
* Grit deomp anaout Douë ar Mab,
* Ha cridi ferm e zouc’h ive
* Speret an eil hac eguile.
* Ra vezo Douë an Tad meulet,
* Ha Douë ar Mab ressuscitet :
* Ra vezo c’hoas ar Speret Glan,
* Meulet ive gant peb-unan.
* Amen.
# Cantic var maro Jesus-Christ er groas

| ◄ Oræsonou an Ilis evit saludi ar groas | Cantic var maro Jesus-Christ er groas | Instruction evit ar resurrection ha Pasq ► |
Evit en em excita d’ar c’heûz d’he veza offanset, ha d’ar resolution d’en em distaga diouz vaniteou ar bet. Var an ear gallec : Des folies d’Espagne, pe autramant, Le bon Jésus nous prie et nous exhorte.
HA possubl ve, va Salver ha va buez, Ho pe’r maro evidon gouzanvet, Ha n’am be quet ouzoc’h an anaoudeguez
Pe diouz malêr hoc’h eus ma gouarantet ? Jesus maro, staguet gant tachou cruel
Ouz ur potanç ha curunet a spern, D’am dilivra diouz ar maro eternel, Diouz an diaoul ha diouz tân an ifern. Sell, va ene, tachet er groas he vemprou,
Squillet he c’hoad evit dont d’as coualc’hi ; Sell peguement a boan hac a dourmanchou
En deus souffret evit da sauvetei. He souffrançou ne d’int quet cuzet ouzit ; Dreizo ar vein so bet en em fraillet ; Hac hen alfe soufr quen evit da c’hounit ?
Couscoude ez out ingrat outan bepret. Te vel maro nep en eus bet da grouet, Dre da grimou te so bet he vourreo ; Ha c’hoas ne d’ê morse da galon touchet ; Quent-se ne rez nemet pec’hi peb tro. O va Jesus ! grit eta, me ho supli, Ma vezo leun va c’halon a regret, Rac ma’z on deut quen terrubl d’hoc’h offansi, Ha ma’z oun bet quer criz en hoc’h andret.
Ar bed a zeuas ouz ho maro da grena :
Grit ma creno gant queuz hor c’halonou, Ma teuint ivez eguis ar vein da ranna, Pa’z omp-ni bet quiriec d’hoc’h oll boaniou. Cunduit pelloc’h, va Salver, hor c’hamejou ;
Pardonnit deomp an amser dremenet, Ha n’hon list quet da zistrei d’hor pec’hejou,
M’hor servijimp en amser da zonet. Fizianç am eus, va Doue, en ho madelez,
P’hoc’h eus quement evidon anduret, Ne glasquit quen [ ] nemet ober trugarez : En hoc’h eta ec’h esperin bepret. Evid hoc’h-hu epmuiquen e renonçan
D’a[n] dromplerez [a] vaniteou ar bed : D ec’h-hu epquen, va Jesus, en em rentan, Ha ne c’hortoan nemet hoc’h eürusdet. Amen.
* ↑ Moullet : var ar maro.
* ↑ Moullet : quen ne nemet.
* ↑ Moullet : d’am.
* ↑ Moullet : ha.
# Cantic var ar seiz Station hon Salver Jesus-Christ

| ◄ Peden d’ar Speret Santel, araoc ar Sermon | Cantic var ar seiz Station hon Salver Jesus-Christ | Cantic en henor calon sacr Jesus ► |
* M ar quirit ober oræson,
* Da JESUS-CHRIST èn ho calon,
* Grit bep sizun seiz station
* Da gontempli ê Bassion.
* D’ar sul èn ho calon dresset,
* Da Zoue eur Jardin Olivet ;
* Sellit ê creis, Jesus hon tad,
* O c’houezi an dour hac ar goad.
* Da Lun èn oc’h interior,
* Grit da c’hloar Doue un auditor,
* Sivit-ên è creiz eur pilier,
* Ma vo scourgezet hor Salver.
* Dar Meurs, èn gouelet ho calon,
* Grit eur sal d’hon Rouë guirion,
* Curunet gant ur gurunen spern,
* D'hon delivra eus an ivern.
* D’ar Merc’her, èn ho calon grêt
* Ur porchet ma veio disquezet,
* Gant Pilat d’ar bobl arraget,
* Mab Doue, Jesus a Nazaret.
* Gant ur gurunen spern var è benn,
* En ê zorn deou eur gorzen,
* Eus ho calon leun â glac’har,
* Grit dar yaou eur menes Calvar.
* Ma vezo Jesus o touguen
* Ar groas evit ar bec’herien,
* Eus ho calon, leun a glac’har,
* Grit da Vener eur C’halvar.
* Ma vo Jesus crucifiet,
* Evit ho lemel à bec’het,
* Eus ho calon leun à glac’har,
* Dresset da Zadorn eur C’halvar,
* Adorit Jesus gouliet,
* A zo eus ar groas disquennet ;
* Adorit Jesus gouliet,
* En barlen ê vamm glac’haret.
# Lizer soudard

* E korn eur c’hoad, ma-unanik,
* War ma zac’h o tiskuiza,
* Ma spered a nij goustadig
* ’N ho kichen, ma dous Anna.
* ’Us d’am fenn, luc’hed a gounnar,
* E c’houiban ar boulejou ;
* Ouz ma zreid e kren an douar
* Gant kurun ar c’hanoliou.
* Annaïg pegen frelzus,
* E-kreiz reuziou ar brezel,
* Sonjal e peuc’h karantezus
* Ha koantiri Breiz-Izel !
* O ma Beiz, ma bro vinniget,
* Nag ez eo dous ho hano !
* Tridal a reer ouz hen klevet
* E-kreiz danjer ar maro.
* Na pegouls e teuy an devez
* Ma adkavin adare
* Ma mamm dener, ma ziegez,
* Ha mousc’hoarz ma c’harante ?
* Laret d’in, Annaïg karet,
* Hag hen ’vo bloaz avalou,
* ha yac’h eo an holl vignoned,
* Ha digor ar pardonniou ?
* Touet c’hoaz n’ankouafet biken
* Neb a anvet ho mignon…
* Ne doujin fuzul na sabren
* Pa vin sur eus ho kalon !
* Laket ’m eus ar groazig santel,
* ’Poa roet d’in o kuitât,
* E korn ho mouchouer godel
* Ruziet diou wech gant ma gwad.
* Gant seurt tenzor war e galon
* Ha sikour ho pedennou,
* Soudard Breiz a vo dispouron
* Ha miret en danjeriou.
* Koulskoude, mar deo d’in laket,
* Me ’varvo leun a fizians
* Evidoc’h, ma muian karet,
* Evit Doue ha bro-Frans !…
* (Respont Annaïg a vo moulet ar zizun a zeu)
* KOULMIG ARVOR
# Lizer evid he c’hoar

| ◄ Ann disparti | Lizer evid he c’hoar | Eur sell diwar-lerc’h ► |
* Pell on breman ha pell da viken ;
* Na te, Janik koant, n’em gweli ken.
* ’Vel ma c’hoar az poa ma c’harante,
* Me da hini em boa marteze.
* Janik oa mad evid-on gwechall :
* Ha pedi rai ’vid-on ’n eur vro all.
* Ma komzann me demeuz Annaïk,
* Ouz-on d’ez-hi na gomzi, Janik :
* Ze ve goul gand eur verc’h digalon
* Eunn dra galet nemed evid-on.
* Milliget ann teodo binimuz
* Ma lousajont gand eur vrud euzuz !
* Na potrik fall na diaoul na oann :
* Eunn elik garenn euz ar bed-man.
* ’Vid karante hi n’en doa, siouaz,
* Pa ’n deuz ma losket oar ann hent braz
* Oar eunn hent hirroc’h ’vid ann douar :
* Rag ouspen bado c’hoaz ma glac’har.
* Tost omp d’ann han-goanv ; hag ann delio
* Gwenvet a distag euz ar bodo,
* Ha gand ann awel vefont berniet :
* Evel ann delio me ’vo gwenvet.
* ’Ti ar re all prim’ deuer da goz,
* Primmoc’h ’vid na goue er goanv ann noz.
* Pa bar ann heol ’digor ar bleunio,
* Ha ma heolik zo kuzet em bro.
* Ha pa divar ar gwe ann awel,
* Ouz ’nn awel ar maner hep skoazel.
* Plijout re d’in sellet o tiskenn
* Ann heol skeduz ekreiz eur goabren,
* ’Kreiz ar goabrenno karget a c’hlao,
* Evel ouz eur palez gwelio brao
* Vefent difram met ’vit ma welfer ;
* ’Dreg ar c’hoummoul a zo eur sklerder.
* Ken larfenn ar baradoz digor
* Pa digor ar c’hoummoulen he dor.
* Bepred garann sellet o tiskenn
* Ann heol skeduz ekreiz ar goabren.
* Ha da huvre, Janig, eunn devez
* Na gredez ket ouz-in-me kovez,
* Hag enn abaden ’nn den iaouank-se
* Dalc’het sonj ont-han ’barz da ine :
* Karantezuz m’eo da blaneden,
* D’ar garante keun na ve biken.
* C’hoarvezout a ra wecho, merc’hed,
* D’ann hini he galon ’n euz gwestlet,
* Evel ar gwenen d’ar laeron mel
* Losket ho flemmik renkont mervel,
* Wecho ac’hane a ve gwasket ;
* Evid iac’hat biken na refed ;
* Ha dre-ze, Janig he c’hoar, pedi
* Evid ar paourik ken na weli.
# Lièr d’en eutru Rieu

| ◄ En dal a Bléren | Lièr d’en eutru Rieu | Er puar Brér ► |
* Ghennedik-ous a Vreih, en doar santel ;
* É ty ha vam, miret-é ha gavel ;
* Ghet deur a Vreih é ous bet badéet,
* Hag, ar a dal, splann kaër é ma scrivet :
* Me zo ehué mé ag en Arvorik,
* Tuêm a galon ha pennek un tamik.
* — Perag enta chom ker pêl doh er vro ?
* — Distro d’er ghér, cleu-mé, Rieu, distro ;
* Distro aben, aben, n’en dé ket mad
* Eid ur Breton kol gùél a dy é dad !
* Kerclous èl on te houér neb-tu n’en dé
* En hun ken huêk, neb-tu ker bèr en dé,
* Neb-tu ker cloar en disheol pad en han,
* É léh erbet ker bourrus er gouyan.
* Distro d’er ghér ! — Me vèn, aveid on-mé,
* Bihuein é Breih, é Breih mervel ehué.
* — Ér broïeu al, pet gùéh e mès ouilet
* A pe zé d’ein chonjal é men Gùénèd,
* É me mam beur, ém houh tad, ém bredér !
* — Distro ehué, Rieu, distro d’er ghér ;
* Dis ghet ha voès ha ghet ha vugalé !
* Breih ha bro Sauz zo bredér éguilé ;
* É Breih enta ne veint ket divroet.
* — Péh lehuiné eit ha vam ou gùélet !
* — Françès, mé-hi, deulin ou mamïeu
* N’ou dès ket hoah doughet ha verhigheu !
* — Te ziskoei d’hai ilis Santès-Anna,
* Ha fest hur bro, gouil en Intron-Varia,
* Bé er ré crean, lahet aveid ou Doué,
* Ty Cadoudal, dibennet eid é Roué.
* É Muzillac, te ziskoei en dachen
* Rûet ghet goaid a scùillas a boulen
* Bugalégheu, pautrèd lan a galon,
* Avel Bayard divlam, hemb eun èl d’hon.
* — Distro enta, distro d’er ghér diffré !
* Breih a gav kaër gùélèt hé bugalé.
# Lizer euz ar ger

| ◄ Diougan | Lizer euz ar ger | Ma c’halon a Vreizad zo leun a velkoni ► |
* Pa oann klanv fall oar me gwele,
* Hep gouzout d’am zud, skrivjont se :
* — Da dad ha ni omp enn iec’hed,
* Bennoz Doue, mabik karet ;
* Netra a neve ’barz ar vro,
* Nemed Annaik zo maro. —
# Liñvadenn Gêr-Iz

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Livaden Geris (1846)
* Livaden Geris (1867)
* Livaden Geris (1883)
# Buhez ar Sent/1912/Thomas Villanova

| ◄ Maze | Thomas Villanova | Mauris  ► |
Thomas, gloar iliz Spagn er XVI$^{et}$ kantved, a oe ganet er bla 1488, en Fuenlana, er C’hastilh. Lezhanvet e oe Villanova, abalamour ma oe savet en eur gêr vihan eus an hano-ze. Deski reas abred gant e dud bezan mat en kenver ar beorien.
Da bempzek vla, e oe kaset da skol-veur Alcala, neve savet c’hoaz neuze gant ar c’hardinal Ximenes. Ober a reas eno e studi gant enor, hag ac’hane ec’h eas d’ober skol da Salamank.
Evel an abostol sant Thomas, e klaskas ar wirione gant aked ; evel sant Thomas Akin, e prezegas ar wirione rik ; hag evel sant Thomas Kantorbery, e tifennas anezi gant nerz-kalon.
Da eiz vla warn-ugent, e wiskas saë menec’h sant Augustin, hag e oe eur skouer evit an holl dre e izelded, e zousder hag e c’hlanded a galon, ha dreist-oll, dre e drugare ; bemde e chome eur pennad mat da bedi, e spered savet warzu treo an nenv.
Ken santel ha ken desket oa, ma oe grêt d’ezan mont da brezek ; diniver eo an dud a ziframmas eus ar pec’hed hag a lakas war hent ar zilvidigez.
Galvet goude da ren e vreudeur en Salamank, en Burgos hag en Valladolid, e ouezas kaout an tu da skoulman ken brao, en e gomzou, an dousder hag an nerz, ma lakas pep tra da wellât endro d’ezan. Ne oa ket evit gouzanv al leziregez, ha gervel a rê an tech-ze brasan enebour ar zantelez.
Hanvet e oe da eskob en Grenad, mes ne fellas ket gantan, evit priz ebet, kemer ar garg-ze. Dek vla goude, e oe hanvet arc’heskob en Valanz. Neuze e sentas, abalamour ma c’hourdrouzed e eskummunugan ma n’hen graje ket. Ren a reas e eskopti epad tost da unnek vla, ha bezan e oe eur pastor eus ar re zantelan. Evitan da vezan eskob, ne chenchas netra, nag en e zilhad, nag en e vevanz a vanac’h ; kreski reas, avat, e aluzennou, ha pa varvas, ar gwele oa warnan ne oa mui d’ezan. Rei a reas e ene d’e Grouer, da ouel ar Werc’hez, en miz gwengolo, er bla 1555, o ren e seizvet bla ha tri-ugent. Doue a embannas santelez e zervijer dre ar miraklou a reas arôk ha goude e varo. Eur wech e c’hrignol a oa goullo ; ar c’hroueriad ed divezan a oa roët d’ar paour. En eun tôl, e oe kavet leun-chouk. Eur c’hrouadur maro o vezan bet douget war e ve, a gavas ar vue.
Alexandr VII, o klevet hano eus ar burzudou-ze hag eus a re-all c’hoaz, e lakas en renk ar zent, er bla 1658.
# Buhez ar Sent/1912/Titl2

| ◄ Jezuz, Kurunen an holl Zent | Titl | Imprimatur  ► |
                                     BUE AR ZENT
                                     EO SKOUER HON HINI
Savet gant an Otrou PERROT
Kure Sant-Nouga
Renket a-neve gant E. AR M0AL
RENER "KROAZ AR VRETONED"
Evit Eskopti Sant-Brieg ha Landreger
Gant Otreadur an Eskopti
Skeudennet gant Ar Gwennek
HOLL GWIRI0U MIRET
MONTROULEZ
Moulet ha perc’hennet gant Ar Gwaziou, plasen Emil Souvestre
# Buhez ar Sent/1912/Titl

| ◄ | Titl | Jezuz, Kurunen an holl Zent  ► |
# Credet é hès un Doué

| ◄ A pe oèh én ouaid tinér | Credet é hès un Doué | Credamb é hès un Doué ► |
* Credet é hès un Doué e hra er péh e gar,
* En dès groeit a nitra hag en nean hag en doar,
* É ma ha mat ha just hag é rei d’hun inean
* En ihuern mar d’omb fal, ha mar d’omb mad en nean.
* O men Doué, ni e grèd er gùirionéeu-cé,
* Mæs groeit m’ou hredehemb sonnoh pé son bamdé ;
* Collet-vou hemb arvar en nemb n’ou hredou quet
* Hag en nemb ne vihuou revé m’ou d’ou credet.
* Credet son ne hel bout nameit un Doué hemb quin
* E zou bet a viscoah, e vou de virhuiquin ;
* É hès neoah é Doué tri person distinguet,
* Rac d’en Ilis hur mam Doué en dès en laret.
* Credet en dès Mab Doué dischennet ag en nean
* Eit dismant er péhèd ha prenein hun inean :
* En dud hemb ur Salvér idan sclavaj Satan,
* E vehé guet justiç condannet ol d’en tan.
* Gannet-é a Vari dré hræce er Sperèd-glan,
* Bihuet en dès ér bed, ér beuranté vrassan ;
* Én un hobér er mad en dès bet tremeinet,
* Hag aveid hur prenein ér groéz en dès marhuet.
* Mæs tuchand ar er marhue é tougas er victoër
* Hag a zéheu d’é Dad é vontas lan a hloër ;
* Un dé ni er gùélou é creis ur gogussen,
* Aveit jugein en ol, ag en nean é tischen.
* En Tad, dré é buissance, en dès bet hou crouéet,
* Er Mab, én ur verhuel, en dès bet hou prenet,
* Hag er Sperèd-Santel, guet é zonæzoneu,
* E laca de vout just ha glan hur haloneu.
* Pedet Doué a galon hag én noz hag én dé,
* Hemb é hræç ne hellamb nitra aveid en né ;
* Guet Jesus dré Vari goulennet nerh, secour,
* Doh er Sacremanteu hou pet liès recour.
* Eid er péhour brassan é hès guet Doué pardon,
* Distroeit enta doh-t-hou hinihue a huir galon ;
* Covesseit hou fauteu guet er brassan anquin
* Ha doh en dangérieu pelleit de virhuiquin.
* Eit cassat er péhèd, chonget én droug e den,
* Én hou laca de gol en nean ur gouronen,
* É vérit én ihuern er brassan tourmanteu,
* Ha deit doh troèd er Groéz de ouilein hou fauteu.
* Ér gommunion santel, eit mâguein hou ç’iné,
* En hum ra d’oh, corv, goaid, inean, divinité.
* Aveit ma credehet er hemér eit bihuanç,
* Ean en hum guh idan un distér apparanç.
* Credet hoah én Ilis, prièd câret Jesus,
* Credet é ra dehi bamdé græceu nerhus,
* En en dès hi laqueit étré dorn er Pabèd,
* É vou ean-memb guet-hi bet er fin ag er bed.
* Hou pet chonge en dès Doué aveit-hou hou crouéet,
* É varhuehet quênt pêl hag é vehet juget ;
* En nean pé en ihuern e vou hou tameuranç ;
* Mæs, mar cherviget Doué, Doué vou hou recompanç.
* J. G.
# Credo al labourer-douar

| ◄ Ar gozni | Credo al labourer-douar | Kolach Lesneven ► |
* Al loar, ann heol hag ar stered enn Envou,
* Ar mor ken doun, ann draonienn, ar menez,
* Ar ieot er prad, er c’hrinenn ar bokejou,
* O Doue krouer ! holl a zo great gan-ez ;
* Labourer-douar, dirag eunn ober ken braz,
* War-dro kuz-heol pa zoun ann Anjelus,
* Va mouez dister a bign euz ann dachenn glaz,
* Beteg enn-oud, o Doue ken gallouduz !
* Diskan
* Me gred enn-oud, Mestr, rag gand eur c’houezadenn,
* Enn eunn taol e peb leac’h, da bep tra te ro buez ;
* Doue gallouduz, en deuz bet krouet ann den,
* Me gred enn da vrazder hag enn da vadelez.
* Enn eunn ero, digoret gand ann alar,
* Va dourn ledan a daol ann had a-leiz,
* Evel ieot druz buan e tiwanont enn douar,
* Ha war bep had e sao pennou gwiniz ;
* Divezatoc’h ma teu, gand eur barr-amzer,
* Ann dachennad holl da veza stoket,
* E leac’h sevel va fenn eneb d’am c’hrouer,
* Evit pedi, kentoc’h, ez eo soublet.
* Ann douar a ro, goude va labour bounner,
* Magadurez d’am fried d’am bugale.
* Ne rofenn ket evid ar paleziou kaer.
* Va lojennik ha va meziou ken gae !
* Rag holl, da zul, enn dro d’ann daol dastumet,
* Etre va fried, va merc’h ha va mipien,
* Em euz fisians da veva pell d’ho c’haret,
* Ha va c’haloun em c’hreiz a zo laouen.
* Eunn dervez c’hoaz, evel gwech’all ma teufe
* Enebourien da goueza war hor bro,
* Kerkent, du-hont, gant va mipien me iafe
* E-kreiz ann tan, evid herzel out-ho ;
* Evit difenn va bro garet, er brezel,
* Me garfe rei, ma vije red, va buez,
* Hag a vouez huel e kanfenn, enn eur vervel,
* Eur weach all c’hoaz, araok diskenn er bez :
# C’houez vad ar Rozen

| ◄ Ar Goulmig dilezet | C’houez vad ar Rozen | An diou Vignonez ► |
Eun ezennig a neve amzer
A gane dispar en deliou,
Eun heol drant a ginnige seder
Mousc’hoarz e diwean bannou ;
Pegen dous e-touez ar bleuniou,
El liorz-man leun a gaerder — leun a gaerder,
Dont da chilaou sioulder ar maeziou A gomz d'ar galon ken tener.
$\left\$
diou wech
Peuc’h ar zerr-noz, elec’h levenez
A lede war ma hunvreou
Eur vorennig a dristidigez,
’Vel koumoulen skanv an oablou ;
Ma zell a bare, ankeniet,
War eur rozen liou dispar — O liou dispar !
He deliou flour hanter-bulluc’het A gouee poanius d’an douar.
$\left\$
diou wech
He c’houez dinerz, ’vel klemm eur c’hlanvour,
A gane sioulik d’am ine,
Eur c’hlemgan dous, truezus ha flour
Luskellerez a garante…
« O bugel, chilaou ma c’homjou
Ma mouez skuiz a c’houl tevel — a houl tevel ;
Hogen, c’hoant am eus, daoust d’am foaniou, Rei d’it eun ali kent mervel.
$\left\$
diou wech
« Eveldout, e tougis eur pennad
Gened dispar ar yaouankiz ;
Kinnig a ren puilh d’an daoulagad
Kaerder, koantiri ha drantiz ;
Mes ma dudiusan gened,
Ma enor da virviken — da virviken,
Eo ma c’houez pur evel ar glanded, Ha tener evel eur c’hlizen.
$\left\$
diou wech
Ar gened-ze a strink ken skedus
Eus neve-amzer da vuhe,
D'ar beure ken beo ha ken lintrus,
’Benn zerr-noz ’vo goenvet ive ;
’Vit kavet ar gened gwirion,
A bado keit ha Doue — keit ha Doue,
Grez ma teulo rozen da galon C’houez ar furnez, ar garante !
$\left\$
diou wech :
# C’houi o Gwerc’hes, leun a c’hras

Oberennoù damheñvel pe handelvoù all zo ivez, gwelout Meulomp hon Salver da veza roet.
| ◄ Eun deiz a viz c’houevrer (I. V. Lourdes) | C’houi o Gwerc’hes, leun a c’hras | Mari vo bepret Mam ar Vretonet ► |
Diskan. Meulomp hon Zalver da vezan roet D’an dud evit Mam e Vam beniget, D’an dud evit Mam e Vam beniget.
Ton zosnek. 1. C’houi, o Gwerc’hes leun a c’hraz, A zo dibec’h a viskoaz. Ar re-al ol ve ganet, Aboe Adam er pec’het : C’houi o Gwerc’hes leun a c’hraz A zo dibec’h a viskoaz.
2. Abred en Templ e teuet Pel euz ar bed miliget : Kuzet eno, hoc’h ine, War gaerat a ie bemde. Abred en Templ, etc.
3. Euz ar groage hini bet Kouls eveldoc’h na zo bet : Abek da ze ho Krouer Evit e Vam ho kemer. Euz ar groage, etc.
4. E Nazareth dianav, C’houi gant Jezus enem gav : War ar C’halvar ez oc’h c’hoaz En e gichen, hars ar Groaz. E Nazareth, etc.
5. C’houi zo breman Rouanes War ar bed ol ha Mestres : Dre ho taouarn ar grasou A zisken euz an Envou. C’houi zo breman, etc.
6. Mam galloudus dreist an ol Harzet ouzimp d’enem gol : Boaz oc’h pelzo da flastran Didan ho treit pen Satan. Mam galloudus, etc.
7. Hed hoa beaj, o Mam vad ! Reit d’imp an dorn da gerzat : Ar bugelik hep e vam ! Da bep kamet a n-euz lam, Hed hon beaj, etc.
K. G.
# C’houæc’hved pennad — I

| ◄ Bec’h d’an dro-heol ! — Eur beden a zic’haou ’vit Bro-Chall | Oferen bred war ar Be Santel. — Peul ar skourjeadek | Eur bale ’vit anaveout hent ar Groaz : *goarek ha kouent an « Ecce Homo ». — Harao da Bilat ! ► |
D’ar Gwener, ar c’houæc’hved a Wengolo. — ’Benn pemp heur ec’h on pignet e-barz ar *c’hlastr a ra an dro da volz ar Be Santel hag eno, war unan euz an auterio vihan savet gant Tado an « Assomption », e laran oferen sul Fask. Evuruz e vijen bet o laret anei war ar Be Santel, mes an evuruzded-ze n’eo roet nemet da dri pe bevar belek hepken ha c’hoaz eo red d’ê bean tremenet ’rauk c’houæc’h heur. Adalek neuze e ve ar C’hresianed oc’h oferenni war ar Be.
Hirie, evelkent, d’eiz heur hanter, eo lausket ar Be ganimp hag e teuomp da ganan warnan an oferen bred. Na welomp ket ar belek hag e daou heulier, pa ’maint dindan ar chapelik a c’holo ar Be. Eur c’hloc’h bihan a ro d’imp da c’hout pegoulz e tleomp stagan ha pegoulz paouez da ganan. Mont kaer ’ra ar c’han en-dro, kaset gant daou euz hon Zado yaouank ha harpet gant ogro Sant Franseziz : leuniet eo an iliz gant hon mouezio, eviti da vean mentek. Ha kement-se a dle bean : tri c’hant mouez pautr ec’h int, c’hoant d’ê da zihuni an iliz goz.
Eur wech peurc’hræt an oferen, e welan lac’han ar goloio gant eun avelouer a c’hiz neve : o vean ma tevont war gantolorio uhel-uhel, ec’h a ar zakrist d’o c’hæ gant eur c’hlasten hir a zo stag ouz he fenn eur blokad ’delio palmez ; pa ra d’ei eun hejaden, e pleg he fenn ’n eur ober avel ha setu ar golo lac’het.
’Rauk dont kwit euz an iliz, e tremenomp dre eur chapelik kloz e ve ar venec’h enni pa laront o ofis hag e pokomp hini a hini d’eur men a zo eun tamm euz pilher ar skourjeadek. Ar pilher-ze a oa en palez Pilat hag a oa bet staget hon Salver outan ’vit bean skoet a daulio skourje gant soudarded. Strinkan ’reaz neuze ar goad divin hag, a dra zur, e vanaz eun daken bennak stag ouz ar men ec’h omp o poked d’ean. Gant pebez doujanz eta e stokomp outan hon muzello hag ive gant pebez karante ’vit hon Salver ha pebez keu d’hon fec’hejo !
# C’hoariel

| ◄ Maout Ar Go | C’hoariel | Pater noster dibidoup ► |
Dip ha dip, ha doup ha doup, Man ma c’haz o néa stoup, Ha ma c’hi o tibunin ; Met gwiader na vanc d’in.
— Gwiadéric traon ar woaz, Deuit da vet-on warc’hoaz, Da ober dillad d’am c’haz ; Ha ma c’hi c’hommo en noaz.
Guillemette Plassart. — Er C’hloastr. (Finistère).
Dip ha Dipa, Dipadoup ! Man ma c’haz o néa stoup, Ha ma iar o néa zéï, Ha ma c’hog o cana dehi ; Ann houidi dorn eus dorn O cas toaz d’ann tiforn ; Hac al louarn war leïnn ann ti, Oc’h ober ul lez d’ar gwaï.